It-tielet ħsieb u fuq persuna mill-Vanġelu li tista' tkun waħda qrib tagħna: Marija Madalena. Kif ġibna ruħna ma' nies bħalha? 3 – IL-MADALENA Jiena noqgħod fit-triq tiegħek, ftit bibien 'l isfel. Inti qatt ma kellimtni forsi għax tara deħlin għandi rġiel differenti. Mhux irġiel bħal żewġek. Dak tal-galbu. Int ukoll, m'intix bħali. Qatt ma rajtni dieħla l-knisja, nitqarben, inqerr. Inti qatt ma ħajjartni. Qatt ma ħadtni għand Patri li jifhimni. Qatt ma ġbidtni biex nirfes l-għatba tal-knisja. Min jaf kemm tgħidu fuqi! Tkunu f'kantuniera, miġburin b'xi skuża, fix-xirja ta' filgħodu jew kif toħorgu mill-Quddies, l-aktar meta jkun temp bnazzi. Tħarsu lejja minn taħt il-għajn, tinsew lit-ifel li qiegħed ħdejkom tinsew li tridu ssajru u tnaddfu d-dar. Tixtiequ tibqgħu hemm, Thedew bija jew b'xi ħadd bħali. Imma dwari inti tgħid dak li taf. Taf x'ġagħlni ma nkunx bħalkom? Tafha l-istorja tiegħi? Taf it-tajjeb li għamilt? Taf b'ħajti ta' qabel l-istorja t'issa? U taf x'inhuma x-xewqat tiegħi? Lili, li nfittex triqti fid-dlam, inti qatt urejtni liema hi t-triq li għand nieħu. Jien mara bħal ħafna oħrajn, ulied id-dinja, nisa bla ġieħ; għidilna li trid, għid bina kemm trid. Għalik, jiena l-mara li ħabbet ħafna, u li jista' jinħafrilha ħafna.
3. Għalik min jien? Il-Madalena